Rahel Olbrei nimeline auhind

Rahel Olbrei nimeline auhind on üks Eesti teatri aastaauhindadest, mille Eesti Teatriliit annab professionaalse balletikunstiga tegelevale tantsijale, lavastajale-koreograafile, repetiitorile ja pedagoogile pikaajaliste väljapaistvate tulemuste eest balletilaval. 

Auhinna saaja otsustab balletiauhinna žürii. Auhind asutati Eesti Teatriliidu juhatuse otsusega 2008. aastal. Auhinnaga kaasneb Vaike Pääsukese kujundatud auaadress ja Eesti Kultuurkapitali rahaline preemia.

 Laureaadid 
+AastaLaureaatPõhjendus2009Tiit Härmbriljantse tehnikaga, jõuline, tundlik ja karismaatiline eesti balleti esitantsija. Tema osatäitmised lavastustes „Võlumandariin“, „Joanna tentata“, „Daphnis ja Chloë“, „Antonius ja Kleopatra“, „Romeo ja Julia“ ning „Prometheus“ (Estonia) olid epohhi loovad. Peaballettmeister, kes koondas Rahvusooper Estonia lavale eriilmeliste lavastajate isikupärase koreograafia, mis on avardanud nii tantsijate ampluaad kui ka tõstnud balletitrupi professionaalset taset.2010Elena Poznjak-Kõlarereda isikupära ja dramaatilise andega Vanemuise teatri esitantsija, kõrge lavaeetikaga kunstnik, repetiitor, pedagoog.2011Mai Murdmaaepohhi kujundanud loomingu eest eesti balletikunstis.2013Tiiu Randviir-TölpEstonia priimabaleriin, rahvusvaheliselt tunnustatud balletipedagoog.2015Ülo Vilimaaomanäoline tantsija ja isikupärase käekirjaga koreograaf, kes oma loomingus on kandnud eesti balletile aluse pannud Rahel Olbrei ja Ida Urbeli traditsioone.2017Enn SuveEstonia teatri kauaaegne peaballettmeister, Tallinna Balletikooli pikaaegne direktor, pedagoog, balletiklassik ning andnud Rahel Olbrei alustatule uue hingamise.2019Rufina NoorVanemuise balleti endine solist, kauaaegne pedagoog-repetiitor, kes on kujundanud tulemuslikult balletitrupi professionaalset taset.2021Elita Erkinaballetisolist, kellest sai Estonia teatri kauaaegne pedagoog ja repetiitor ning kes juhendajana on andnud suure panuse solistide arengusse. Samuti pühendunud pedagoogitöö eest Tallinna Balletikoolis ja Tallinna Pedagoogikaülikoolis.2023Aime Leis-GarancisEstonia teatri balletisolist ja kauaaegne pedagoog-repetiitor, kes on hea seisnud Eesti balleti eetiliste ja esteetiliste väärtuste järjepideva edasiandmise eest järgmistele põlvkondadele.2025Viktor Fedortšenkoväljapaistev balletisolist ning teenekas balletipedagoog ja repetiitor, töötanud nii Eestis kui ka välismaal.

 Viited 

Kategooria:Eesti teatriauhinnad
Kategooria:Balletiauhinnad